o
Danielin kirja mainitsee myös nimen "Jumalan poika".
Tämä nimi mainitaan erikoisessa tilanteessa,
joka liittyy Danielin kolmeen ystävään.
Kuningas Nebukadnessar oli rakentanut kultaisen patsaan ja
vaati, että kaikki kumartavat sitä.
Nämä kolme ystävää eivät suostuneet kumartamaan kultaista patsasta.
Sitten kuningas määräsi heidät heitettäväksi tuliseen pätsiin,
jossa paloivat hyvin kuumat liekit.
Nämä kolme heitettiin pätsiin vaatteineen ja sidottuina,
mutta tapahtui ihme, eivätkä he palaneet.
Kuninkaalle huomautettiin, että miehille ei ollut käynyt kuinkaan.
Sitten kuningas lähti katsomaan mitä oli tapahtunut.
Hän sanoi, että näkee neljä ihmistä kävelemässä liekeissä,
ja yksi näyttää Jumalan pojalta.
Mielestäni tämä viittaa Jeesukseen, joka tuli pelastamaan näitä miehiä
pätsin tulelta.
Käyttikö Daniel sanaa "Messias" kirjoituksissaan?
Sana Messias, "Mashiach", löytyy Danielin kirjasta.
Itse asiassa Daniel kuulee enkeli Gabrielilta,
että Messias ilmestyy 70 viikon ajanjakson jälkeen.
70 vuotta liittyvät 70 vuosiviikkoon.
70 keraa 7 on 490 vuotta.
Hän ennusti, että noin 500 vuoden päätyttyä Messias ilmestyy,
ja tuo syntien anteeksiantamuksen.
Messias tulee tekemään lopun vääryydestä
itsensä uhraamisen kautta.
Joten tämä on hyvin tärkeä profetia,
joka saatiin 500 vuotta ennen Messiaan tuloa.
Messias tulisi lopettamaan synnin
ja tuomaan anteeksiantamuksen kaikille, myös ei-juutalaisille.
Mainitseeko Daniel, että Messias tulee kuolemaan?
Daniel sanoo, että Messias hakataan irti.
Tämä tarkoittaa, että Hän kuolee.
Tiedämme, että Jeesus ristiinnaulittiin ja Hän kuoli.
Kolmen päivän kuluttua Hän nousi ylös.
Daniel ilmoittaa tarkasti, että Messias hakataan irti, Hän kuolee,
mutta että Jerusalem myös tuhotaan Messiaan kuoleman jälkeen.
Tämähän tapahtui silloin, kun roomalaiset tuhosivat Jerusalemin
vuonna 70 jKr.
Puhuiko Daniel kuolleiden ylösnousemuksesta?
On mielenkiintoista, että Daniel kertoo poisnukkuneiden
ylösnousemuksesta, jolloin toiset nousevat iankaikkiseen elämään,
ja toiset iankaikkiseen häpeään ja kuolemaan.
Danielin kirja siis puhuu sielun iankaikkisuudesta
ja kahdesta paikasta: elämästä ja kuolemasta.
Jokaisen täytyy valita.
Mitä tuntomerkkejä Daniel antaa lopun ajoille?
Daniel puhuu usein lopunajoista, mikä hepreaksi on "Acharit hajamim".
Hän antaa kaksi tuntomerkkiä:
ensiksikin: monet liikkuvat paikasta toiseen.
Ihmiset vaeltavat paikasta toiseen.
Meidän maailmassamme tämä näkyy selvästi:
Ihmiset muuttavat paikasta toiseen ja
matkustaminen on hyvin helppoa.
Tämä tuntomerkki sopii siis meidän aikaamme.
Toinen tuntomerkki on, että tieto lisääntyy suuresti.
Mehän elämme tietoyhteiskunnassa,
ja voidaan puhua jopa tiedomäärän räjähdysmäisestä kasvusta.
Nämä kaksi tuntomerkkiä viittaavat siihen,
että elämme jo lopun aikoja,
ja meidän täytyy odottaa ja valmistautua
Messiaan paluuseen.
Tiedämme, että Hän tuli ensimmäisen kerran 2000 vuotta sitten.
Nyt haasteenamme on odottaa Hänen paluutaan.
Juuri niinkuin Hänen ensimmäinen tulonsa profetoitiin etukäteen,
uskon Hänen toisen tulemisensa olevan hyvin lähellä.
Meidän täytyy olla viisaita ja valmistaa itsemme.